b'\n_START_ARTICLE_\nKomisar Kri\xc5\xa1\n_START_PARAGRAPH_\nKomisar Kri\xc5\xa1 je drama Petra Bo\xc5\xbei\xc4\x8da. Drama je iz\xc5\xa1la leta 1978 v reviji Problemi, v knji\xc5\xbeni obliki pa leta 1982 pri zalo\xc5\xbebi Mladinska knjiga. Dramo so prvi\xc4\x8d uprizorili leta 1979 v SNG Drama v Ljubljani.\n_START_SECTION_\nVsebina\n_START_PARAGRAPH_\nDrama je sestavljena iz dveh dejanj in 59 prizorov. Dogajanje se najprej odvija v 16. stoletju, nato se preseli v jesen leta 1942, \xc4\x8das oboro\xc5\xbeene vstaje in krepitve belogardisti\xc4\x8dnega nasilja v Sloveniji. Drama opisuje \xc5\xa1e dogodke po osvoboditvi in 20 let zatem. Dramo zaznamuje nenehna borba vsakega z vsakim. To je svet brez vrednot, kjer je nasilje zakon, resnica izgubljena. Tu vladata le zlo\xc4\x8din in smrt. Zlo\xc4\x8dini ne izhajajo iz u\xc5\xbeitka ali kr\xc5\xa1enja norm, temve\xc4\x8d so izraz zbeganosti, dezorientacije, izgube smisla in s tem kon\xc4\x8dne prevlade ni\xc4\x8da in kaosa.'